CELEX: 62015CN0158
Language: hr
Date: 2015-04-03 00:00:00
Title: Predmet C-158/15: Zahtjev za prethodnu odluku koji je 3. travnja 2015. uputio Raad van State (Nizozemska) – Elektriciteits Produktiemaatschappij Zuid-Nederland EPZ NV protiv Bestuur van de Nederlandse Emissieautoriteit

22.6.2015   
            
            
               HR
            
            
               Službeni list Europske unije
            
            
               C 205/18
            
         Zahtjev za prethodnu odluku koji je 3. travnja 2015. uputio Raad van State (Nizozemska) – Elektriciteits Produktiemaatschappij Zuid-Nederland EPZ NV protiv Bestuur van de Nederlandse Emissieautoriteit
   (Predmet C-158/15)
   (2015/C 205/25)
   Jezik postupka: nizozemski
   
      Sud koji je uputio zahtjev
   
   Raad van State
   
      Stranke glavnog postupka
   
   
      Tužitelj: Elektriciteits Produktiemaatschappij Zuid-Nederland EPZ NV
   
      Tuženik: Bestuur van de Nederlandse Emissieautoriteit
   
      Prethodna pitanja
   
   
            
               1.
            
            
               Obuhvaća li pojam „postrojenja” iz članka 3. točke (e) Direktive 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1) situaciju kao što je ona u predmetnom slučaju u kojoj se ugljen skladišti na odlagalištu ugljena, na kojem dolazi do emisija CO2 koje su posljedica samozagrijavanja, čije je središte otprilike 800 metara udaljeno od granice termoelektrane na ugljen, oba zemljišta su jedno od drugoga razdvojena javnom cestom, a ugljen se iz skladišta prevozi u termoelektranu pokretnom trakom koja se proteže cestom?
            
         
            
               2.
            
            
               Odnosi li se „količina goriva izvezenog iz postrojenja” iz članka 27. stavka 2. Uredbe Komisije (EU) br. 601/2012 od 21. lipnja 2012. o praćenju i izvješćivanju o emisijama stakleničkih plinova u skladu s Direktivom 2003/87/EZ Europskog parlamenta i Vijeća (2) na situaciju kao što je ona u predmetnom slučaju u kojoj ugljen tijekom skladištenja na odlagalištu ugljena nestaje izgaranjem koje je posljedica samozagrijavanja?
            
         
      (1)  SL L 275, str. 32.; SL, posebno izdanje na hrvatskom jeziku, poglavlje 15., svezak 9., str. 28.
   
      (2)  SL L 181, str. 30.; SL, posebno izdanje na hrvatskom jeziku, poglavlje 15., svezak 9., str. 308.